Blackjack (21) felhasználói dokumentáció

Ez a program a blackjack vagy magyarul 21 klasszikus kaszinójáték konzolos megvalósítása. A programot a billentyűzet segítségével, a megfelelő menüpont sorszámának beírásával lehet irányítani. A 21 játékban a játékos mindig az osztó ellen játszik, akitől francia kártyalapokat kap. A játék lényege, hogy a játékos lapjainak összege ne haladja meg a 21-et, de lehetőleg minél közelebb legyen ahhoz. A számos lapok a saját értéküket érik, a Bubi, Dáma és Király 10-et ér, az Ász pedig érhet 11-et, de ha 11-gyel számolva az összeg meghaladná a 21-et, akkor automatikusan 1-et ér. A játékos két lapot kap kezdetben és egyesével kérhet új lapokat, de ha lapjainak összege meghaladta a 21-et, vesztett. Vele egyszerre az osztó is kap két lapot, aki viszont szabály szerint 17 lapösszegig kötelező új lapot húzzon, utána viszont tilos neki. Ha a játékos lapjainak összege nagyobb, mint az osztóé, nyert.

A játék indításakor így néz ki a főmenü

Uj jatek - 0

Jatekosok - 1

GYIK - 2

Kilepes – 9

A megfelelő sorszám beírásával lehet tájékozódni a menüben. Pl. A 0 szám beírása után az új játék menübe dob át a program, ami így néz ki.

Dealer

------------------------------------------------------------------------------------------

------------------------------------------------------------------------------------------

Jatekos hozzadasa - 0

Bot hozzadasa - 1

Jatekos/Bot eltavolitasa - 2

Jatek kezdese - 3

Vissza – 9

A képernyő felső része az asztal, aminek a két végét a két vonal jelképezi. Az asztal mögött ül az osztó. Az asztalhoz leültethetünk játékosokat vagy botokat (a program által irányított játékosok).

Természetesen lehetőség van egy játékos vagy Bot felállítására is, ehhez a 2-őt kell beírni. Ilyenkor megkérdezi a program a felállítani kívánt játékos nevét.

A 3-as gomb beírásával elkezdődik a játék. Itt először minden játékos beírja tétjét, valamint a botok is tesznek egy random tétet. Ezután elkezdődik az osztás. Minden játékos kap két lapot, valamint az osztó is egyet felfordítva, egyet pedig lefordítva. A lapok alatt/felett szögletes zárójelben jelenik meg a lapok összege.

Oszto

----------------------------------------------------------------------------------------------------

A

[11]

[16]

10 6

----------------------------------------------------------------------------------------------------

A

123

Jatekos: A

Hit - 0

Stand - 1

Double - 2

Surrender - 3

Ekkor a játékosoknak több opciójuk van. A „hit” opciót választva kérhetnek új lapot. A „stand” opciónál befejezik körüket. A „double” opció akkor érhető el, ha a játékos még nem kért plusz lapot. Ekkor tétje duplázódik és a következő játékos jön. A „surrender” opcióval lehet feladni a játékot, ekkor csak a játékos tétjének fele veszik el. Ha azonban egy játékos lapjainak összege új kártyáival meghaladja a 21-et, vesztett.

Ha minden játékos és bot készen van, következik az osztó. Az osztó 17 lapösszegig húz, ezután megáll. Minden játékban lévő játékos nyer akinek lapösszege nagyobb mint az osztóé, vagy ha az osztó túlment a 21 lapösszegen.

Ha a játéknak vége, lehetőség van új kört kezdeni. A játék menüből szintén a 9-es gombbal lehet visszalépni a főmenübe.

Itt az 1-es gomb megnyomásával a játékosok menüpont jelenik meg.

Nev: A

Nyert osszeg: 0

Jatszott korok: 0

Nev: B

Nyert osszeg: 1111

Jatszott korok: 1

Nev: C

Nyert osszeg: 2222

Jatszott korok: 2

Jatekosok szerkesztese - 0

Jatekosok letrehozasa - 1

Vissza – 9

Ez kilistázza az eddig mentett játékosok nevét, eddig nyert összegét és a játszott köreik számát. Lehetőség van a játékosok neveinek szerkesztésére, a 0-ás gombbal.

Ekkor a program először megkérdezi a szerkeszteni kívánt játékos nevét, majd az új, szerkesztett/megváltoztatott nevet.

Új játékos létrehozásához, az 1-es gombot kell megnyomni. Ekkor a program megkérdezi az létrehozni kívánt játékos nevét.

Egy játékos törlésére a 2-es gombbal van lehetőség. A program ilyenkor megkérdezi a törölni kívánt játékos nevét.

A 9-es gomb hatására lehet kilépni a menüpontból. Ekkor a program visszadob a főmenübe.

A főmenüből a 2-es gombbal érhető el a GYIK. Itt a gyakran feltett kérdések tekinthetők meg. Egy enterre a program visszalép a főmenübe.

A főmenüből a 9-es gombbal lehet bezárni a játékot.

Botrágyi Gergő